*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 04.12.2015 v zasadačke Obecného úradu

***Prítomní:***

1 / Starosta obce : 1

2 / Počet poslancov : 3

3 / Hl. kontrolór obce : 1

4 / Pracovníčky OcÚ : 1

5/ Hostia: 2

 Prítomní spolu: 8, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. Poslankyňa Barbora Ohrablová, poslanec Ing. Jozef Škoda a ekonómka obce Adriana Poláková sa ospravedlnili. OZ sa zúčastnili traja poslanci, čím bolo OZ uznášaniaschopné a rokovanie pokračovalo.

Starosta obce privítal hostí na rokovaní OZ p. P. Stríža a p. Kaligu

*2.) Určenie overovateľov zápisnice a zapisovateľky*

Za overovateľov zápisnice určil poslanca Mgr. Igora Gašparoviča a  poslanca Ing. Milana Hábu. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.54/2015 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie
2. Kontrola plnenia uznesení
3. Rôzne
4. Diskusia
5. Záver

za: **3**  ( Bartovič, Gašparovič, Hába,)

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

Poslanci vzali tieto informácie na vedomie.

*3. Rôzne*

1. Hosť na zasadnutí p. Peter Stríž požiadal poslancov o vyjadrenie, či obec Dolné Lovčice uvažuje s vypracovaním Územného plánu obce (ÚPD). V našej obci kúpil pozemky, ktoré ležia mimo zastavené územie ( v extraviláne) a v ÚPD bude zadefinovaná funkcia využitia konkrétnych lokalít a pozemkov...

Poslanec Ing. Hába informoval všetkých prítomných, že samotnému vypracovaniu ÚPD predchádzajú prípravné práce (zozbieranie ÚPD, územnoplánovacích podkladov a ostatných podkladov a vyhodnotenie ich využiteľnosti; určenie potreby a rozsahu doplnenia územnotechnických podkladov, ktoré treba obstarať, a ich obstaranie; pre ďalší postup prác na ÚPN je nevyhnutné nielen určiť, aké územnotechnické podklady treba zabezpečiť, ale aj ich zabezpečiť a mať ich k dispozícii ešte pred spracovaním zadania ÚPN obce; bez kompletných podkladov sa nedá naplniť nasledujúci bod tejto etapy prác; určenie hlavného účelu a predmetu riešenia ÚPN. Ďalej konštatoval, že spracovanie ÚPD je časovo náročná záležitosť, pričom približne 1 rok trvajú prípravné práce a ďalší rok spracovanie....

#### Uznesenie č.55/2015 OZ

Obecné zastupiteľstvo v Dolných Lovčiciach súhlasí so zadaním na vypracovanie územnoplánovacej dokumentácie pre obec Dolné Lovčice.

za: **3**  ( Bartovič, Gašparovič, Hába,)

proti : **0**

zdržal sa : **0**

1. Starosta obce predložil poslancom návrh rozpočtu obce Dolné Lovčice na rok 2016. Informoval poslancov, že na Obecný úrad boli doručené dve žiadosti o dotáciu:

TJ Družstevník Lovčice - požaduje sumu 5 000,-€ a ZŠ s MŠ v Zavare požaduje príspevok z rozpočtu obce ( viď prílohy).

#### Uznesenie č.56/2015 OZ

Obecné zastupiteľstvo v Dolných Lovčiciach  **súhlasí** s poskytnutím dotácie z rozpočtu obce na rok 2016 pre TJ Družstevník Lovčice vo výške 5 000,-€ s podmienkou, že bude obci predložený podrobný položkový rozpočet na celý rok 2016 ( príjmy a výdavky).

za: **3**  ( Bartovič, Gašparovič, Hába,)

proti : **0**

zdržal sa : **0**

#### Uznesenie č.57/2015 OZ

Obecné zastupiteľstvo v Dolných Lovčiciach **n e s ú h l a s í** s poskytnutím dotácie z rozpočtu obce na rok 2016 pre ZŠ s MŠ v Zavare z dôvodu, že nebol dodržaný termín podania žiadosti o dotáciu z rozpočtu obce Dolné Lovčice podľa VZN č. 1/2010 - do 15.10 kalendárneho roka.

za: **3**  ( Bartovič, Gašparovič, Hába,)

proti : **0**

zdržal sa : **0**

#### Uznesenie č.58/2015 OZ

Obecné zastupiteľstvo v Dolných Lovčiciach  **súhlasí** s návrhom rozpočtu obce Dolné Lovčice na rok 2016 ( príjmy a výdavky).

za: **3**  ( Bartovič, Gašparovič, Hába,)

proti : **0**

zdržal sa : **0**

1. Starosta informoval poslancov o požiadavke viacerých občanov o zasielanie informácií hlásených v rozhlase s návrhom spoločnosti Galileo o možnosti zakúpenia ďalších modulov na našu stránku ( viď príloha).

Poslanci vzali tieto informácie na vedomie a navrhli, aby sa občania, ktorí majú záujem o vyhlášky v miestnom rozhlase zaregistrovali na oficiálnej e- mailovej adrese obce a následne aby sa im vyhlášky, ktoré sú na oficiálnej stránke v sekcii rozhlas zasielali.

1. Starosta informoval poslancov, že MH SR zaslalo Rozhodnutie o schválení žiadosti o Nenávratný finančný príspevok s kódom NFP25120221327 vo výške 69 614,19 € ( viď príloha). Nakoľko sa jedná o príliš vysoké skrátenie sumy navrhol poslancom uvedenú dotáciu neprijať.

#### Uznesenie č.59/2015 OZ

Obecné zastupiteľstvo v Dolných Lovčiciach po preštudovaní Rozhodnutia o schválení žiadosti o Nenávratný finančný príspevok s kódom NFP25120221327 z Ministerstva hospodárstva SR dotáciu o NFP vo výške 69 614,19 €

n e p r í j m a .

Odôvodnenie:

Skrátenie sumy zo žiadosti o NFP je pre obec príliš vysoké.

za: **3**  ( Bartovič, Gašparovič, Hába,)

proti : **0**

zdržal sa : **0**

Starosta ďalej informoval poslancov, že v zmluve s poradenskou spoločnosťou RPSAS ( ktorá zastrešovala podanie žiadosti na MH SR) je zazmluvnené: „ okamihom schválenia formálnej správnosti koordinátorom t.j. MH SR vzniká nárok na zaplatenie druhej časti ceny za služby vo výške 1 680,-€“.

Poslanci vzali túto informáciu na vedomie.

# e)Starosta predložil poslancom návrh Dodatku č.1/2015 k VZN č. 3/2008 o miestnych daniach -Miestny poplatok za komunálne odpady a drobné stavebné odpady (viď príloha)

Na základe novely zákona o odpadoch č. 79/2015 obce musia mať stanovený poplatok za drobný stavebný odpad. Návrh sadzby poplatku za drobný stavebný odpad bez škodlivín :0,07 €/ kg.

Z uvedeného dôvodu sa ruší Dodatok č. 1/2013 k VZN č. 3/2008 o miestnych daniach -Miestny poplatok za komunálne odpady a drobné stavebné odpady na území obce Dolné Lovčice.

#### Uznesenie č.60/2015 OZ

Obecné zastupiteľstvo v Dolných Lovčiciach ruší Dodatok č. 1/2013 k VZN č. 3/2008 o miestnych daniach -Miestny poplatok za komunálne odpady a drobné stavebné odpady území obce Dolné Lovčice.

za: **3**  ( Bartovič, Gašparovič, Hába,)

proti : **0**

zdržal sa : **0**

#### Uznesenie č.61/2015 OZ

Obecné zastupiteľstvo v Dolných Lovčiciach schvaľuje Dodatok č. 1/2015 k VZN č. 3/2008 o miestnych daniach -Miestny poplatok za komunálne odpady a drobné stavebné odpady na území obce Dolné Lovčice, konkrétne sadzba poplatku za drobný stavebný odpad bez škodlivín :0,07 €/ kg

za: **3**  ( Bartovič, Gašparovič, Hába,)

proti : **0**

zdržal sa : **0**

f)Starosta predložil poslancom návrh termínov zasadnutí OZ na rok 2016: 26.2.;10.06.;09.09.;09.12.V súrnych prípadoch bude operatívne zvolané mimoriadne zasadnutie.

#### Uznesenie č.62/2015 OZ

Obecné zastupiteľstvo v Dolných Lovčiciach schvaľuje termíny zasadnutí OZ na rok 2016:

26.2. 2016;

10.062016.;

09.09. 2016;

09.12. 2016

za: **3**  ( Bartovič, Gašparovič, Hába,)

proti : **0**

zdržal sa : **0**

g)Sekera – pozemok. Pán František Sekera požiadal poslancov o posúdenie jednoduchej štúdie vybudovania miestnej komunikácie na mieste príjazdovej komunikácie na par. č.125/2, ktorá je vo vlastníctve obce Dolné Lovčice za účelom prístupu k jeho pozemkom par.č. 129/5 a 120/2 ( viď príloha).

#### Uznesenie č.63/2015 OZ

Obecné zastupiteľstvo v Dolných Lovčiciach **neschvaľuje** vybudovanie miestnej komunikácie na mieste príjazdovej komunikácie na par. č.125/2, ktorá je vo vlastníctve obce Dolné Lovčice za účelom prístupu k  pozemkom par. č. 129/5 a 120/2.

za: **3**  ( Bartovič, Gašparovič, Hába,)

proti : **0**

zdržal sa : **0**

Odôvodnenie: Nová miestna komunikácia by viedla v bezprostrednej blízkosti kostola sv. Gorazda a spálne Materskej školy. Cestná premávka, no hlavne ťažká technika, ktorá je potrebná pri výstavbe a údržbe RD by rušila kľud v týchto inštitúciách. Navyše je veľká pravdepodobnosť, že časom by bola narušená statika budov.

i)Starosta obce František Juriš sa poďakoval všetkým , ktorí sa aktívne podieľali na príprave predvianočnej akcie More je z kvapiek.

Poslanci vzali tieto informácie na vedomie.

 *Diskusia*

V rámci diskusie poslanci neformálne diskutovali.

*5.Záver*

Starosta poďakoval poslancom za účasť na poslednom zasadnutí OZ, za všetky návrhy počas celého uplynulého roka a plodnú diskusiu. Zároveň ich pozval na stretnutie so seniormi z našej obce, ktoré sa uskutoční dňa 17.01.2016, na ktorom vystúpi hudobná skupina Orions z Hlohovca. Na uvedené stretnutie je z rozpočtu obce vyčlenených 350 €.

Na záver ukončil posledné zasadnutie v roku 2015.

 František Juriš

 starosta obce

*Overovatelia zápisnice :*

1./ Mgr. Igor Gašparovič ....................................................

2./ Ing. Milan Hába ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 07.12.2015